CONVOCATÒRIA DEL PROGRAMA PROPI PER AL FOMENT DE LES RELACIONS INTERNACIONALS (PPI) DE LA UNIVERSITAT D'ALACANT 2025 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/55732)
  + [Valencià](/va/acuerdo/55812)






Selector de idioma

Leer

* [Español](/es/acuerdo/55386)
* [Valencià](/va/acuerdo/55588)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DEL PROGRAMA PROPI PER AL FOMENT DE LES RELACIONS INTERNACIONALS (PPI) DE LA UNIVERSITAT D'ALACANT 2025[Butlletí Oficial Universitat d'Alacant](/ca/Publicacion)
=============================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DEL PROGRAMA PROPI PER AL FOMENT DE LES RELACIONS INTERNACIONALS (PPI) DE LA UNIVERSITAT D'ALACANT 2025

Data d'aprovació
:   16/01/2025

Data de publicació
:   17/01/2025

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/55209)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/55432)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/55094)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DEL PROGRAMA PROPI PER AL FOMENT DE LES RELACIONS INTERNACIONALS (PPI) DE LA UNIVERSITAT D'ALACANT 2025&url=https://www.boua.ua.es/va/acuerdo/55478)

**Títol:** CONVOCATÒRIA DEL PROGRAMA PROPI PER AL FOMENT DE LES RELACIONS INTERNACIONALS (PPI) DE LA UNIVERSITAT D'ALACANT 2025

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 16 de gener de 2025

CONVOCATÒRIA DEL PROGRAMA PROPI PER AL FOMENT DE LES RELACIONS INTERNACIONALS (PPI) DE LA UNIVERSITAT D'ALACANT 2025

1.     Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, d'ajudes per a donar suport a la projecció internacional de la Universitat d'Alacant i afavorir la participació en congressos internacionals fora del territori nacional, per part del Vicerectorat de Relacions Internacionals i Cooperació per al Desenvolupament.

Les activitats finançables seran les següents:

A.    Acció participació en congressos internacionals:

La participació del col·lectiu docent i investigador a temps complet en congressos internacionals fora del territori nacional.

Es considera congrés en l'àmbit universitari aquell que reuneix professionals que comparteixen una àrea d'estudi comuna i que té com a objectiu donar a conèixer les últimes investigacions en la matèria. Ha de tenir un comitè científic que aprovarà els resums i la comunicació final, a més de comptar amb una publicació de les memòries.

·       Aquestes activitats hauran de fer-se entre l'1 de setembre de 2024 i el 31 de desembre de 2025. La realització de l'estada en data anterior o posterior generarà la pèrdua automàtica de l'ajuda concedida.

·       Es finançarà la presentació de ponències orals o participació en taules redones en congressos de caràcter internacional fora del territori nacional.

·       No es finançarà més d'una acció per persona i convocatòria.

B.    Acció centres:

I.            L'organització per part de les Facultats i Escola Politècnica Superior de setmanes internacionals Erasmus+ (cursos, tallers i conferències dirigits a l'alumnat, impartits tant per personal docent de la UA com per personal visitant d'institucions sòcies estrangeres).

·     Podran ser finançades les setmanes internacionals realitzades de l'1 de gener al 31 de desembre de 2025.

II.            L'execució per part de les Facultats i Escola Politècnica Superior de les activitats de mobilitat derivades de la posada en marxa dels dobles graus internacionals.

·       Podran ser finançades les mobilitats de dobles graus internacionals realitzades durant el curs 2025-26.

Tota aquella acció que no estiga prevista en aquesta convocatòria no es considerarà finançable.

2.    Requisits de les persones beneficiaris

Podran obtenir la condició de beneficiari i sol·licitar aquesta ajuda:

A.  Per a l'Acció participació en congressos internacionals fora del territori nacional:

·     El personal docent i investigador a temps complet de la UA, tenint l'ajuda caràcter nominatiu.

·     Les persones sol·licitants hauran de complir amb els requisits establits tant en el moment de la sol·licitud com durant la realització de l'activitat.

B.  Per a l'Acció centres:

·       Cadascun dels Centres de la Universitat d'Alacant farà la sol·licitud a través del seu representant.

És incompatible rebre altres ajudes per a la mateixa activitat d'internacionalització. No es podran utilitzar aquestes ajudes per a cobrir partides de despeses ja finançades amb altres fons o per a fer activitats docents o investigadores vinculades a altres programes pels quals es perceba qualsevol altra beca, ajuda, sou o salari.

3.     Nombre i dotació de les beques.

La dotació d'aquesta convocatòria es distribuirà entre les persones beneficiàries segons el barem, fins a un màxim de cinquanta mil euros (50.000 €) per a l'activitat tipus A, de deu mil euros (10.000 €) per a l'activitat tipus B.I, i de seixanta mil euros (60.000 €) per a l'activitat tipus B.II.

A. L'ajuda econòmica per a l'Acció participació en congressos serà la següent:

- Europa i Magrib (el Marroc, Tunísia i Algèria): fins a un màxim de 400 €

- Resta del món: fins a un màxim de 800 €

L'ajuda és una contribució per a cobrir les despeses de desplaçament o d'allotjament durant el període de realització de l'activitat. En cap cas es podran superar els imports establits en la normativa de Gestió Econòmica de la Universitat d'Alacant per a aquesta classe de despeses. S'exclouen expressament les dietes, les inscripcions als congressos i qualsevol altra despesa diferent de les esmentades anteriorment.

Si un mateix treball és presentat per diverses persones en un congrés, la quantitat serà dividida a parts iguals entre el nombre de persones sol·licitants per a la mateixa activitat.

B.     L'ajuda econòmica per a l'Acció centres serà:

I.          En el cas de l'organització de setmanes internacionals Erasmus+, els diners pressupostats es dividirà entre els centres la sol·licitud dels quals haja sigut acceptada. Cada centre rebrà un màxim de 3.000 €.

II.          En el cas de mobilitats de dobles graus internacionals, els diners pressupostats es distribuiran entre els centres d'acord amb el nombre d'estudiants seleccionats per aquests. Les quantitats màximes segons el país de destinació, com també les condicions, seran les mateixes que les establides per a l'alumnat inclòs en la convocatòria de Mobilitat Global 2025-26. Es finançarà com a màxim el cinquanta per cent de l'estada real, amb un màxim de 5 mesos.

4.     Termini i procediment de presentació de sol·licituds

4.1.         Termini de presentació

A.    Per a l'Acció participació en congressos internacionals fora del territori nacional:

·     El primer termini per a sol·licitar l'ajuda s'obrirà del  20 al 28 de gener de 2025.

·     El segon termini per a sol·licitar l'ajuda s'obrirà del 2 de juny fins al 20 de juny de 2025.

B.    Per a l'Acció centres:

·     El termini per a sol·licitar l'ajuda s'obrirà del 20 al 28 de gener de 2025.

4.2.         Procediment de presentació

A.    Per a l'Acció participació en congressos internacionals fora del territori nacional.

La documentació es presentarà exclusivament a través del formulari publicat en la pàgina web següent:

<https://sri.ua.es/va/movilidad/ppi/programa-propi-per-al-foment-de-les-relacions-internacionals.html>

S'adjuntarà la documentació següent:

·                 L'acceptació de la ponència en format oral o bé participació en taules redones en el congrés (en cap cas s'admetrà l'acceptació només per a assistència a aquest, ni la presentació d'un pòster). Aquesta documentació s'haurà d'adjuntar en format digital a l'hora d'emplenar el formulari de sol·licitud (preferentment en format PDF o JPG).

·                 Si escau, justificant de participació en comitè d'organització o bé en comitè cientificotècnic per a l'obtenció dels punts de barem.

La presentació de la sol·licitud implica l'acceptació de les bases d'aquesta convocatòria.

Només s'admetrà una sol·licitud per persona.

B.    Per a l'Acció centres:

I.          Per a l'organització de setmanes internacionals Erasmus+ per part dels centres

Caldrà presentar una memòria a través d'eAdministració d'UACloud (eAdministració, Instància genèrica dirigida a l'Oficina de Mobilitat del Servei de Relacions Internacionals). El contingut d'aquesta haurà de tenir la informació següent:

·       Programa d'activitats de la Setmana Internacional Erasmus+ i dates de realització.

·       Mesures de difusió (que han d'incloure el logotip de la Universitat d'Alacant, amb la descripció del Vicerectorat de Relacions Internacionals i Cooperació per al Desenvolupament, més el logotip de cofinançament por part del Programa Erasmus+ (disponible en l'URL següent: [http://sepie.es/img/logos/co-funded\_es/es\_h\_cofinanciado\_union\_europea.png](http://sepie.es/img/logos/co-funded_es/ES_H_Cofinanciado_Union_Europea.png))).

·       Mecanismes per a involucrar el professorat del centre i el d'institucions estrangeres sòcies, com també l'alumnat d'aquest centre.

·       Pressupost (les despeses han de ser elegibles per la UA).

La presentació de la sol·licitud implica l'acceptació de les bases d'aquesta convocatòria.

Només s'admetrà una sol·licitud per centre.

II.          Per a les mobilitats de dobles graus internacionals per part dels centres

Caldrà presentar una memòria a través d'eAdministració d'UACloud (eAdministració, Instància genèrica dirigida a l'Oficina de Mobilitat del Servei de Relacions Internacionals), que haurà de contenir la següent informació:

·       Convocatòria del centre, que haurà de tenir una data de publicació en el BOUA posterior a la publicació d'aquesta convocatòria, i resolució amb llistat de l'alumnat seleccionat.

La presentació de la sol·licitud implica l'acceptació de les bases d'aquesta convocatòria.

Només s'admetrà una sol·licitud per centre.

5.     Criteris d'adjudicació

5.1.         Per a l'Acció participació en congressos internacionals fora del territori nacional

L'assignació d'ajudes es farà seguint l'ordre de major puntuació obtinguda a menor per cada sol·licitant en aplicació del barem de la convocatòria.

L'assignació de l'ajuda es farà seguint els criteris següents:

A. Suport a la mobilitat d'estudiants

Docents que formen part del PAT-Mobilitat: ......................... 5 punts

B. Participació en cursos anteriors

Nombre de participacions fetes els 3 últims anys:

Cap.............................................................................. 10 punts

Haver rebut l'última ajuda en la convocatòria 2022..........           5 punts

Haver rebut l'última ajuda en la convocatòria 2023..........           3 punts

Haver rebut l'última ajuda en la convocatòria 2024..........           0 punts

C. Impartir docència en anglès, francès o alemany durant els cursos 2023-24 o 2024-25 en assignatures oficials.

Docència............................................................................ 5 punts

D. Naturalesa de la participació en el congrés:

Per participar en comitè d'organització o bé en comitè cientificotècnic a més de presentar comunicació oral o participació en taula redona     5 punts.

E. Renúncies

La no realització de l'activitat, prèviament acceptada en les tres últimes edicions, excepte en els casos de força major degudament justificada: -2 punts per renúncia fins a un màxim de -6 punts.

Les renúncies produïdes els anys 2020 al 2022 a causa de la crisi sanitària per coronavirus no seran penalitzades

Els punts del barem seran assignats segons la informació disponible en la Unitat de Mobilitat PDI/PTGAS (en relació amb els punts A, B i E coordinació acadèmica, participacions anteriors i renúncies, respectivament); i facilitada pels centres o departaments corresponents (en relació al punt C, docència impartida en anglès).

Cas que hi haja empat en la puntuació total, s'atendrà la major puntuació obtinguda en els apartats que s'indiquen a continuació: 1r) menor nombre de participacions; 2n) impartir docència en anglès; 3r) major antiguitat com a PDI a la UA. Si, tot i això, persisteix l'empat, es resoldrà a favor del sexe menys representat en la resolució final. En cas que continue havent-hi empat, es resoldrà per sorteig.

5.2.          Per a l'Acció centres

Seran acceptades i susceptibles de rebre una ajuda totes les sol·licituds dels centres que hagen presentat la memòria completa durant el procés de sol·licitud.

6.     Exclusions de sol·licituds

Seran excloses d'aquesta convocatòria les sol·licituds següents:

a)    Aquelles les activitats de les quals no complisquen el que s'estableix en l'objecte de la convocatòria (punt 1).

b)    Les realitzades pels qui no complisquen amb els requisits establits en el punt 2 d'aquesta convocatòria.

c)     Les presentades fora del termini establit.

d)    Les que no aporten la documentació exigida.

e)    Les que hagen sigut afavorides amb altres ajudes destinades als mateixos fins.

f)      Les dels qui ja hagen rebut una ajuda en aquesta convocatòria.

7.     Òrgan gestor i Comissió de Valoració

7.1. Òrgan gestor

L'òrgan gestor de la convocatòria, el Servei de Relacions Internacionals, s'encarrega de l'ordenació i la instrucció del procediment, acordarà totes les actuacions necessàries per a la determinació, el coneixement i la comprovació de les dades en virtut dels quals ha de dictar-se resolució.

La unitat administrativa de referència és la Unitat de Mobilitat de PDI/PTGAS del citat servei, contacte: ueslxtsuajddp@fy.wc.

Quan la sol·licitud no reunisca els requisits o no s'acompanye la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè d'acord amb la legislació de procediment administratiu comú esmene la falta o acompanye els documents preceptius amb indicació que si així no es fera se li tindrà per desistit de la petició prèvia resolució que haurà de ser dictada en els termes previstos legalment.

7.2. Comissió de Valoració

La comissió encarregada de l'avaluació de les sol·licituds, la Comissió de Valoració, farà l'examen i l'avaluació de les sol·licituds presentades, com també la consegüent proposta de concessió i denegació de les ajudes. Podrà requerir de les persones sol·licitants quantes dades i acreditacions crega necessàries per a valorar-les.

La comissió tindrà la composició següent:

Presidència:

-        Vicerectora de Relacions Internacionals i Cooperació per al Desenvolupament

Secretaria:

-        Gestor en cap de Mobilitat PDI i PTGAS

Vocals:

-        Director del Secretariat de Mobilitat (responsable Coordinació Institucional Erasmus+)

-        Directora del Servei de Relacions Internacionals.

-        Subdirectora de Gestió de Projectes de Mobilitat

Tots i cadascun dels membres integrants de la Comissió de Valoració hauran d'emplenar i signar el document DACI corresponent (Declaració d'Absència de Conflicte d'Interessos).

En aquells casos en què es crega convenient, la Comissió de Valoració podrà recaptar la presentació de la informació complementària que considere oportuna o delegar en una o diverses persones les accions necessàries a l'efecte del seguiment de les ajudes concedides.

8.     Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de règim jurídic del sector públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web:

<https://sri.ua.es/va/movilidad/ppi/programa-propi-per-al-foment-de-les-relacions-internacionals.html>, que substitueix la notificació a les persones interessades i produeix els mateixos efectes. En aquesta mateixa direcció es troba la resta d'informació general referent a la convocatòria i l'accés a tota la normativa i la legislació esmentada en aquesta.

Expirat el termini de presentació de sol·licituds, la Unitat de Mobilitat PDI/PTGAS publicarà la relació provisional de persones aspirants que han obtingut l'ajuda i, si escau, les sol·licituds excloses provisionalment i els motius d'exclusió.

A partir de l'endemà de la publicació, les persones interessades tindran un termini de 10 dies hàbils per a la presentació de les al·legacions que creguen pertinents davant de l'òrgan gestor.

Les persones sol·licitants que no esmenen en l'esmentat termini quedaran decaigudes de la seua petició.

Transcorregut aquest termini i a la vista de la proposta motivada de resolució per la Comissió de Valoració, la rectora de la Universitat d'Alacant dictarà la resolució que escaiga.

En cas de no produir-se cap resolució expressa en termini, les persones interessades entendran desestimades les seues sol·licituds per silenci administratiu.

9.     Marc legal i pressupostari

L'ajuda assignada s'ajustarà als principis de la llei 38/2003 i del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, Llei 1/2015, de 6 de febrer, d'hisenda pública, del sector públic instrumental i de subvencions, normativa interna de la Universitat d'Alacant i aquesta convocatòria.

Aquesta convocatòria, amb una dotació màxima de 120.000 €, es distribueix en cinquanta mil euros (50.000 €) per a l'activitat tipus A, en deu mil euros (10.000 €) per a l'activitat tipus B.I, i en seixanta mil euros (60.000 €) per a l'activitat tipus B.II, serà sufragada amb càrrec a l'orgànica 75.02.0H.24.87 per a les activitats tipus A i B.I i clau orgànica 41.76.9B.99.60 per a l'activitat tipus B.II del pressupost del Servei de Relacions Internacionals del Vicerectorat de Relacions Internacionals i Cooperació per al Desenvolupament de la UA. Aquesta dotació podrà incrementar-se a conseqüència de la concurrència d'alguna de les circumstàncies previstes en l'art. 58.2 a) del Reial decret 887/2006, de 21 de juliol, pel qual s'aprova el Reglament de la Llei 38/2003 de 17 de novembre, General de Subvencions. La dotació d'aquesta convocatòria queda condicionada a l'existència de crèdit adequat i suficient en el pressupost de l'exercici 2025 de la Universitat d'Alacant. S'hi aplicaran les retencions de rendes que, si escau, establisca la legislació vigent.

Els romanents generats pels fons no utilitzats en alguna de les ajudes d'aquesta convocatòria, podran finançar indistintament les activitats de qualsevol dels apartats A, B.I o B.II, i faran per a això els traspassos necessaris entre les aplicacions pressupostàries.

El romanent no aplicat serà objecte de reintegrament al Vicerectorat concedent de l'ajuda després de presentar la memòria econòmica justificativa en finalitzar l'activitat. Els diners romanents en la clau pressupostària del centre en què es va lliurar el pagament haurà de revertir a la mateixa aplicació d'origen del centre de despesa 5160.

La dotació disponible, en funció del nombre de sol·licituds seleccionades, es repartirà segons el barem.

Es percebrà, exclusivament, la part justificada de la quantitat assignada.

Les ajudes es faran efectives a les persones o centres beneficiaris posteriorment a la realització de l'activitat.

La participació en aquesta convocatòria implica l'acceptació de les bases, per la qual cosa les persones i els centres beneficiaris de les ajudes quedaran obligades al seu estricte compliment. En cas contrari, s'exigirà la devolució total o parcial de l'ajuda.

10. Obligació i justificació de les persones beneficiàries

10.1.     Las obligacions de les persones beneficiàries d'aquesta convocatòria són:

A.    Per a l'Acció participació en congressos internacionals fora del territori nacional.

·       Les persones beneficiàries hauran d'incloure el logotip de la Universitat d'Alacant en la presentació.

·       Qualsevol modificació sobre les dates previstes haurà de comunicar-se, amb caràcter urgent, mitjançant un correu electrònic a la direcció [jqtrsraqlrjqu@wd.jp62](mailto:dnzuxfaijfrzg@vk.qy66) que indique la nova data de realització de l'activitat.

·       Presentar en la Unitat de Mobilitat PDI/PTGAS, en el termini màxim de 20 dies hàbils després de la finalització de l'activitat, la documentació justificativa d'haver fet l'activitat com s'indica en els apartats següents. A més, per a la participació en congressos s'ha de presentar, a través d'e-Administració, còpia del certificat de participació.

B.    Per a l'Acció centres:

I.    Organització per part de les Facultats i Escola Politècnica Superior de setmanes internacionals Erasmus+.

·     Per a aquesta activitat de projecció internacional de la UA, els centres han d'incloure el logotip de la Universitat d'Alacant amb la descripció del Vicerectorat de Relacions Internacionals i Cooperació per al Desenvolupament més el logotip de ser finançat pel Programa Erasmus+ (disponible en l'URL següent: [http://sepie.es/img/logos/co-funded\_es/es\_h\_cofinanciado\_union\_europea.png](http://sepie.es/img/logos/co-funded_es/ES_H_Cofinanciado_Union_Europea.png)), en qualsevol mitjà de difusió de la Setmana Internacional.

·     Els centres hauran de justificar el compliment de la finalitat per a la qual es va concedir l'ajuda i de l'aplicació dels fons percebuts fins al 31 de desembre de 2025.

II.      Per a l'activitat relacionada amb els dobles graus internacionals.

·       Els centres han d'incloure en les convocatòries corresponents la menció del finançament del Vicerectorat de Relacions Internacionals i Cooperació per al Desenvolupament o del cofinançament, si escau.

·       Els centres hauran de justificar el compliment de la finalitat per a la qual es va concedir l'ajuda i de l'aplicació dels fons percebuts fins al 31 de desembre de 2026.

A més, són obligacions de les persones beneficiàries, l'acceptació i la justificació de l'ajuda i les següents:

a)    Fer l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

b)    Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

c)     Conservar els documents justificatius de l'activitat, una vegada realitzada, incloent-hi els documents electrònics, en tant que puguen ser objecte d'actuacions de comprovació i control.

10.2.     El mitjà de justificació del compliment de les obligacions es farà de la manera següent:

A.    Per a l'Acció participació en congressos internacionals fora del territori nacional:

·       La persona beneficiària indicarà el departament que tramitarà la comissió de servei corresponent.

·       La Unitat de Mobilitat PDI/PTGAS farà el traspàs a aquelles aplicacions corresponents al capítol 2 des d'on s'haja liquidat l'expedient corresponent.

·       Es tramitarà el traspàs després de rebre còpia de la liquidació de la comissió de servei i de la documentació justificativa.

B.    Per a l'Acció centres:

El pagament de l'ajuda es farà mitjançant un traspàs des de la Unitat de Mobilitat PDI/PTGAS:

·       a alguna de les aplicacions del capítol 2 del centre en el cas de l'organització de setmanes internacionals Erasmus+ per part dels centres

·       a alguna de les aplicacions del capítol 4 del centre en el cas de les mobilitats de dobles graus internacionals per part dels centres

10.3.     El compte justificatiu del compliment de les obligacions contindrà la informació següent:

A.    Per a l'Acció participació en congressos internacionals fora del territori nacional:

·       El departament ha de presentar còpia de la comissió de servei.

B.    Per a l'Acció centres

·       El centre ha de presentar còpia dels justificants de despesa abonats (i en el cas de l'organització de setmanes internacionals que formen part del pressupost presentat en la memòria de sol·licitud).

L'incompliment per la persona beneficiària de qualsevol dels requisits i les obligacions, establits en la resolució de concessió de l'ajuda i en aquesta convocatòria i bases reguladores, podrà donar lloc a la revocació total o parcial de l'ajuda i al reintegrament, si escau, de les quantitats indegudament percebudes.

11. Assegurança mèdica

Atesa la importància de disposar de cobertura mèdica en viatge, la Universitat d'Alacant ha contractat una pòlissa col·lectiva d'assistència en viatge durant l'estada a l'estranger que inclou, entre d'altres, assistència sanitària, assegurança d'accidents, responsabilitat civil, repatriació i transport de ferits o malalts.

La pòlissa col·lectiva d'assistència en viatge contractada per la UA cobrirà les possibles incidències patides per les persones beneficiàries. L'import de la pòlissa assenyalada serà abonat per la UA i el certificat amb la cobertura individual s'enviarà a l'adreça electrònica de la UA de la persona participant.

La cobertura no superarà els 10 dies de duració.

12. Protecció de dades de caràcter personal

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió feta en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi.

En el marc dels tractaments esmentats, les dades seran cedides a:

- La universitat de destinació amb l'objectiu de gestionar el programa de mobilitat.

- L'asseguradora d'accidents de viatge, per a la prestació del servei d'assegurances de viatge associat al programa de mobilitat internacional.

- Ambaixades, consolats d'Espanya a l'estranger.

Us informem que podeu exercir els drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>. Podreu, així mateix, posar-vos en contacte amb el delegat de Protecció de Dades a través de l'adreça [ezu@ee.gj](mailto:vjh@pm.wc).

La informació addicional i detallada sobre Protecció de Dades, els drets i la Política de Privacitat de la Universitat d'Alacant, podreu consultar-la en l'enllaç següent: <https://seuelectronica.ua.es/va/privadesa.html>

13. Situacions derivades de crisis globals

Tenint en compte que la participació en diferents països pot veure's afectada per crisis globals sobrevingudes que produïsquen inestabilitat que impedisquen la mobilitat (pandèmies, conflictes bèl·lics, etc.), en aquests casos, es recomana no incórrer en despeses fins que la possibilitat de viatjar a destinació estiga confirmada. Per això, és aconsellable no reservar viatges i allotjament fins al mateix moment de fer la mobilitat.

14. Recursos

Contra aquesta convocatòria, les bases i qualsevol acte administratiu que se'n deriven, que esgoten la via administrativa, pot interposar-se recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de ser publicada, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques; el 38.4 de la Llei orgànica 2/2023, de 22 de març, d'universitats, i el 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant del rectorat, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, tret que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 16 de gener de 2025

La Rectora

P.D. de signatura, vicerectora de Relacions Internacionals i Cooperació per al Desenvolupament

(Resolució de 19 de desembre de 2024)

Rosa María Martínez Espinosa





[Carretera Sant Vicent del Raspeig s/n  
03473 Sant Vicent del Raspeig - Alacant  
 Tel. 71 789 1597 - Fax 35 473 2282](https://www.google.es/maps/@37.603049,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12275&trk=tyah&trkInfo=tarId%4T7797268498849%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)